Uznesenie Okresného súdu Spišská Nová Ves sp. zn. 4Er/81/2016 z 29. 1. 2025

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 4Er/81/2016 7616201457 29. 01. 2025 JUDr. Darina Puklušová ECLI:SK:OSSN:2025:7616201457.2
Uznesenie Okresný súd Spišská Nová Ves v právnej veci exekúcie vedenej u súdneho exekútora JUDr. Rudolfa Dulinu, Exekútorský úrad Michalovce, Ľ. Štúra 12, 071 01 Michalovce, ako nástupca pôvodne povereného súdneho exekútora JUDr. Michala Mazúra, pod č. k. EX 3954/2017, na návrh oprávneného: Mesto Košice, Trieda SNP 48/A, 040 11 Košice, IČO: 00 691 135, proti povinnému: A. B., nar. XX.X.XXXX, trvale bytom C. XXX/XX, XXX XX D., o vymoženie uloženej povinnosti istiny 17,- € s prísl., takto rozhodol: I. Súd exekúciu z a s t a v u j e . II. Žiadna zo strán n e m á právo na náhradu trov konania. odôvodnenie: 1. Tunajší súd na návrh oprávneného a žiadosť súdneho exekútora vydal pre súdneho exekútora dňa 30.5.2016 poverenie na vymoženie uloženej povinnosti istiny 17 eur s príslušenstvom a trov exekúcie. 2. Oprávnený súdu dňa 28.1.2025 predložil návrh na zastavenie exekúcie podľa § 57 ods. 1 písm. c/ zákona č. 233/1995 Z. z. o súdnych exekútoroch a exekučnej činnosti, v ktorom oprávnený po späťvzatí návrhu navrhol zastaviť exekúciu v celom rozsahu z dôvodu preklúzie práva na výkon vymáhaného rozhodnutia. 3. Súdny exekútor na výzvy súdu v tomto konaní oznámil, že exekútorský spis tohto exekučného konania neprevzal od svojho predchodcu - pôvodne povereného súdneho exekútora, preto exekúciu považuje za skončenú skorším exekútorom. 4. Podľa § 37 ods. 1 zákona č. 233/1995 Z.z. o súdnych exekútoroch a exekučnej činnosti, účastníkmi konania sú oprávnený a povinný; iné osoby sú účastníkmi len tej časti konania, v ktorej im toto postavenie priznáva tento zákon. Ak súd rozhoduje o trovách exekúcie, účastníkom konania je aj poverený exekútor. 5. Podľa § 57 ods. 1 písm. c/ zákona č. 233/1995 Z. z. o súdnych exekútoroch a exekučnej činnosti exekúciu súd zastaví, ak zastavenie navrhol ten, kto navrhol jej vykonanie. 6. Vzhľadom k tomu, že zastavenie exekúcie navrhol oprávnený, súd exekúciu zastavil. 7. Podľa § 196 zákona č. 233/1995 Z.z. o súdnych exekútoroch a exekučnej činnosti za výkon exekučnej činnosti podľa tohto zákona patrí exekútorovi odmena, náhrada hotových výdavkov a náhrada za stratu času. Ak je exekútor platiteľom dane z pridanej hodnoty podľa osobitného zákona, zvyšuje sa jeho odmena o daň z pridanej hodnoty.
8. Podľa § 203 ods. 1 zák. č. 233/1995 Z.z. o súdnych exekútoroch a exekučnej činnosti, ak dôjde k zastaveniu exekúcie zavinením oprávneného, súd mu môže uložiť nahradenie nevyhnutných trov exekúcie. 9. Súdny exekútor aj na skoršie výzvy súdu považoval exekúciu za ukončenú ešte skorším exekútorom, keďže oznámil, že nedisponuje exekútorským spisom, z čoho má súd za to, že si náhradu trov exekúcie neuplatňuje, pričom ani oprávnený si žiadne trovy samostatne neuplatnil, preto súd rozhodol, že žiadna zo strán nemá právo na ich náhradu. Poučenie: Proti tomuto rozhodnutiu nie je prípustné odvolanie.

